Амуниципалтә аҿиара афонд Русҭави ақалақь аҿы апроект ду нанагӡоит – жәларбжьаратәи астандартқәа ирышьашәалоу афункциарацәатә аспорттә комплекс дыргылоит.
Арегионалтә турне аҳәаақәа ирҭагӡаны, иахьа Қырҭтәыла аҧыза-министр, аҭыҧашҟа днеины, аусурақәа шымҩаҧысуа гәеиҭеит. Аиҳабыра рнапахгаҩы дицын арегионалтә аҿиареи аинфраструктуреи рзы аминистр Иракли Қарселаӡе. 20 миллион лари иаҧсоу апроект аҧара азоунашьҭит Азиатәи аҿиара абанк.
Аиҳабыра рнапхгаҩы ишиҳәаз ала, ари апроект Русҭави ауааҧсыра рзы аҵакы ду амоуп, избанзар, дара кыршықәса рыҩнуҵҟа афункциарацәатә аспорттә комплекс аргылара иаҳәон.
Ҩ-еихагылак зауа, иарку аспорттә комплекс 1500ҩык ахәаҧшцәа рзы иазҧхьгәаҭоуп, уаҟа еиуеиҧшым аспортхкқәа рзы, лымкаала – абокси, амҵәышәампыли, анапылампыли, амини-шьапылампыли рзы азалқәа дыргылоит.